*Projekts*

LATVIJAS REPUBLIKAS MINISTRU KABINETS

20\_\_. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2011. gada 19. aprīļa noteikumos Nr. 312 "Enerģijas lietotāju apgādes un kurināmā pārdošanas kārtība izsludinātas enerģētiskās krīzes laikā un valsts apdraudējuma gadījumā"**

*Izdoti saskaņā ar Enerģētikas likuma 64.panta pirmo daļu un 73.pantu*

*un Mobilizācijas likuma 9.panta 7.punkta "a" apakšpunktu*

Izdarīt Ministru kabineta 2011. gada 19. aprīļa noteikumos Nr. 312 ”Enerģijas lietotāju apgādes un kurināmā pārdošanas kārtība izsludinātas enerģētiskās krīzes laikā un valsts apdraudējuma gadījumā" (Latvijas Vēstnesis, 2011, 69. nr.; 2013, 37., 179. nr.; 2016, 164. nr.; 2017, 70. nr.) šādus grozījumus:

1. papildināt noteikumu IV nodaļu “Dabasgāzes un elektroenerģijas apgāde” ar 12.1, 12.2 un 12.3  punktu:

“12.1 Lai enerģētikās krīzes laikā nodrošinātu nepieciešamo dabasgāzes izņemšanas jaudu no Inčukalna pazemes gāzes krātuves diennaktī, vienotā dabasgāzes pārvades un uzglabāšanas sistēmas operatora pienākums ir nodrošināt, ka laika periodā no konkrētā krātuves cikla dabasgāzes iesūknēšanas sezonas beigām līdz nākošā kalendārā gada 1. martam Inčukalna pazemes gāzes krātuvē atrodas aktīvās dabasgāzes daudzums, kas nav mazāks par 3160 tūkst. MWh (300 milj.m3) un ir paredzēts Latvijas dabasgāzes apgādes nodrošināšanai.”

12.2 Nepieciešamās tehnoloģiski un ekonomiski pamatotās izmaksas, kas saistītas ar šo noteikumu 12.1 punktā noteikto pienākumu izpildi, vienotais dabasgāzes pārvades un uzglabāšanas sistēmas operators ietver dabasgāzes pārvades sistēmas attiecināmajās izmaksās.

12.3 Noteikumu 12.1 punktā minētā apjoma nodrošināšanas modeli vienotais dabasgāzes pārvades un uzglabāšanas sistēmas operators saskaņo ar Ekonomikas ministriju un Sabiedrisko pakalpojumu regulēšanas komisiju pirms kārtējā gada izsoles sākuma.”

1. Izteikt noteikumu 34.1 punktu šādā redakcijā:

“34.1 Enerģētiskās krīzes laikā, ja traucēta dabasgāzes piegāde, dabasgāzi no dabasgāzes drošības rezerves (turpmāk – rezerve), kas nodrošināta piegādes standarta apjomā, ievērojot Eiropas Parlamenta un Padomes regulu (ES) 2017/1938 (2017. gada 25. oktobris) par gāzes piegādes drošības aizsardzības pasākumiem un ar ko atceļ Regulu (ES) Nr. 994/2010 spēkā stāšanos, pārvades sistēmas operators izmanto nodrošināmo lietotāju apgādei.”

1. Papildināt noteikumus ar 38. punktu šādā redakcijā:

“38. Noteikumu 12.1,12.2 un 12.3 punkti ir spēkā līdz 2022. gada 1. martam.”

Ministru prezidents Māris Kučinskis

Ministru prezidenta biedrs,

Ekonomikas ministrs Arvils Ašreradens

Iesniedzējs:

Ministru prezidenta biedrs,

Ekonomikas ministrs Arvils Ašreradens

Vīza:

Valsts sekretārs Ēriks Eglītis

Rušenieks, 67013066

Rihards.Rusenieks@em.gov.lv